2 คนสองคม - วิกิพีเดีย

# 2 คนสองคม

### จากวิกิพีเดีย สารานุกรมเสรี

โปสเตอร์ Infernal Affairs

2 คนสองคม ชื่อภาษาไทยของภาพยนตร์ ฮ่องกงเรื่อง Infernal Affairs กำกับโดย แอนดรูว์ หลิว, อลัน มัก นำแสดงโดย หลิวเต๋อหัว, เหลียงเฉาเหว่ย, หวงซิวเซิน, อีริค ชาง, เฉินฮุ้ยหลิน ความยาว 101 นาที ออกฉายในปี พ.ศ. 2545

## [แก้] เนื้อเรื่องย่อ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

หานเซิน (อีริค ชาง) เป็นมาเฟียใหญ่ฮ่องกงมานานกว่า 20 ปี เซินจะชุบเลี้ยงเด็กหนุ่มฝีมือดีต่าง ๆ เป็นลูกมือ ทางสารวัตรหวง (หวงซิวเซิน) จึงต้องส่งสายลับเข้าไปแทรกซึม โดยสายลับคนนั้นก็คือ เหยิน (เหลียงเฉาเหว่ย) ขณะเดียวกัน หลิว (หลิวเต๋อหัว) เป็นนายตำรวจดาวรุ่งมาแรง โดยที่หลิวเองก็เป็นสายให้ทางเซินด้วย ทั้งคู่ได้พบปะกันโดยที่ไม่รู้ว่าต่างฝ่ายต่างก็เป็นสายให้ฝ่ายตรงข้าม ต่อมาจึงได้เอะใจ และหักเหลี่ยมเฉือนคมกัน โดยที่ต้องปิดบังสถานะที่แท้จริงของตัวเอง แต่ในที่สุด เหยินก็จับหลิวได้ แต่เหยินถูกยิงตาย ฉากจบมี 2 แบบ คือแบบที่หนึ่งหลิวถูกจับ และอีกแบบคือหลิวหนีรอดไปได้

ฉากคลาสสิกที่เหยินเอาปืนจ่อหัวหลิว

## [แก้] ความนิยม

2 คนสองคม เป็นภาพยนตร์ที่ได้รับความนิยมอย่างมากในฮ่องกงและทุกประเทศที่เข้าฉาย รวมทั้งประเทศไทยและสหรัฐอเมริกาด้วย ได้รับยกย่องว่าเป็นหนังมาเฟียฮ่องกงที่ดีที่สุด มีชั้นเชิงที่สุดในรอบเกือบ 20 ปี นับจากโหด เลว ดี มีหลายฉากที่เข้าขั้นคลาสสิก เช่น ฉากหักมุมจบของเรื่องที่เหยินถูกยิงตายหรือฉากที่เหยินเอาปืนจ่อหัวหลิวที่ดาดฟ้า เป็นต้น และตัวหนังก็ได้รับรางวัลหลายรางวัล และในปี พ.ศ. 2549 (ค.ศ. 2006) ทางฮอลลีวูดได้นำเอาบทภาพยนตร์เรื่องนี้ไปดัดแปลงเป็นภาพยนตร์มาเฟียอีกหนึ่งเรื่อง คือ The Departed กำกับโดย มาร์ติน สกอร์เซซี่ ซึ่งประสบความสำเร็จอย่างมากโดยเป็นภาพยนตร์ได้รับรางวัลออสการ์ภาพยนตร์ยอดเยี่ยมประจำปีนั้นด้วย

## [แก้] ภาพยนตร์ภาคต่อ

จากความสำเร็จของภาคแรก จึงได้มีการสร้างภาค 2 ในปีต่อมา ในชื่อ ต้นฉบับ 2 คนสองคม โดยเป็นเรื่องราวของหลิวและเหยินสมัยยังเป็นนักเรียนตำรวจอยู่ เล่าถึงสาเหตุที่ทำให้เหยินต้องไปเป็นสายสืบ และในภาค 3 ใช้ชื่อภาษาไทยว่า ปิดตำนาน 2 คนสองคม เป็นภาคอวสาน โดยในภาคนี้มี หลี่หมิง เข้ามาร่วมแสดงด้วย

## [แก้] แหล่งข้อมูลอื่น

- เว็บไซต์ภาพยนตร์
- ข้อมูลและรายละเอียดภาพยนตร์

ดึงข้อมูลจาก "http://th.wikipedia.org../../../2/_/%E0%B8%84/2_%E0%B8%84%E0%B8%99%E0%B8%AA%E0%B8%AD%E0%B8%87%E0%B8%84%E0%B8%A1.html".

หมวดหมู่: ภาพยนตร์ | ภาพยนตร์จีน

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Deutsch
- Français
- Bahasa Indonesia
- Nederlands
- 日本語
- Shqip
- Svenska
- 中文